title: Komisjoni rakendusmäärus (EL) 2021/547, 29. märts 2021, millega muudetakse rakendusmäärust (EL) 2019/1715 seoses süsteemide ADIS ja EUROPHYT loomise ja kasutamise, elektrooniliste loomatervise sertifikaatide, ametlike sertifikaatide, loomatervise/ametlike sertifikaatide ja äridokumentide väljaandmise, elektroonilise allkirja kasutamise ja süsteemi TRACES toimimise korraga ning tunnistatakse kehtetuks otsus 97/152/EÜ (EMPs kohaldatav tekst)

text:
                  30.3.2021

                  ET

                  Euroopa Liidu Teataja

                  L 109/60

         KOMISJONI RAKENDUSMÄÄRUS (EL) 2021/547,
         29. märts 2021,
         millega muudetakse rakendusmäärust (EL) 2019/1715 seoses süsteemide ADIS ja EUROPHYT loomise ja kasutamise, elektrooniliste loomatervise sertifikaatide, ametlike sertifikaatide, loomatervise/ametlike sertifikaatide ja äridokumentide väljaandmise, elektroonilise allkirja kasutamise ja süsteemi TRACES toimimise korraga ning tunnistatakse kehtetuks otsus 97/152/EÜ
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artiklit 51,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (2) eriti selle artikli 23 esimese lõigu punkte b–f, artikli 30 lõike 1 punkti b alapunkti ii ja artikli 35 esimese lõigu punkti c,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (3) eriti selle artikli 104 esimese lõigu punkte a, b ja c,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (4) eriti selle artikli 58 esimese lõigu punkti a, artikli 90 esimese lõigu punkti f, artikli 102 lõike 6 esimese lõigu punkte a ja b, artikli 103 lõiget 6 ja artikli 134 esimese lõigu punkte a–d ja g,
         ning arvestades järgmist:

                     (1)

                     Komisjoni rakendusmääruses (EL) 2019/1715 (5) on sätestatud eeskirjad ametliku kontrolli teabehaldussüsteemi (IMSOC) ja selle süsteemikomponentide – toidu- ja söödaalase kiirhoiatussüsteemi ning haldusabi ja -koostöö süsteemi menetluskorra rakendamise süsteemi (iRASFF), loomataudidest teatamise ja nendega seotud teabe esitamise süsteemi (ADIS), liikmesriikide territooriumil taimedel ja taimsetel saadustel täheldatavate taimekahjustajate esinemise ametlikust kinnitamisest teatamise süsteemi (EUROPHYT) ning andme-, teabe- ja dokumendivahetust võimaldava kaubanduse kontrolli- ja ekspertsüsteemi (TRACES) – toimimise kohta. Samuti on selles sätestatud kõnealuste komponentide vahelisi vajalikke ühendusi käsitlevad eeskirjad.

                     (2)

                     Nimetatud rakendusmääruses on ühtlasi sätestatud eeskirjad ADISe toimimiseks vajaliku võrgu loomiseks ning teavitamis- ja aruandluspiirkondade loetelu koostamiseks loomataudidega seotud liidusisese teavitamise ja aruandluse eesmärgil.

                     (3)

                     Selle tagamiseks, et liikmesriigid kasutaksid ADISt ühetaoliselt, on komisjoni rakendusmääruses (EL) 2020/2002 (6) sätestatud eeskirjad taudidega seotud liidusiseseks teavitamiseks ja aruandluseks esitatavate, sellesse süsteemi sisestatavate andmete vormingu ja struktuuri, aruannete vormingu ja aruandluskorra ning teavitamise ja aruandluse tähtaegade ja sageduse kohta.

                     (4)

                     Seoses rakendusmääruse (EL) 2020/2002 kohase liidusiseste teadete ja aruannete esitamisega tuleks rakendusmäärusesse (EL) 2019/1715 lisada ADISe võrgu kontaktpunkte käsitlevad ühised eeskirjad. Need eeskirjad peaksid liidu andmekaitsenormidele vastavuse tagamiseks hõlmama ka sätteid isikuandmete ADISes säilitamise maksimumperioodi kohta.

                     (5)

                     Ühtlasi tuleks käesolevas määruses sätestada rakendusmäärusesse (EL) 2019/1715 lisatavad eeskirjad ADISe ja TRACESe vaheliste vajalike ühenduste kohta, et tagada liidusisese teavitamisega seotud asjakohaste andmete automaatne vahetamine nende süsteemide vahel või nende kättesaadavaks tegemine mõlemas süsteemis, samuti asjakohase teabe esitamine võrgu liikmetele.

                     (6)

                     Rakendusmääruses (EL) 2019/1715 on sätestatud eeskirjad seoses TRACESe kasutamisega selleks, et esitada EUROPHYTi kinnipidamiste võrgule kinnipidamisteateid liikmesriigist või kolmandast riigist pärit taimede, taimsete saaduste ja muude objektide saadetiste kohta, millest võib tuleneda vahetu taimekahjustajate sissetoomise või leviku oht. Kõnealuse rakendusmäärusega on ette nähtud, et liidus kaubeldava saadetise kinnipidamise teate esitab EUROPHYTi kinnipidamiste võrgu kontaktpunkt, liitu sisse toodava saadetise kinnipidamise teate aga asjaomase saadetise kohta otsuse tegev taimeterviseametnik.

                     (7)

                     Kuna liidus kaubeldavate taimede, taimsete saaduste ja muude objektide kinnipeetud saadetisi käsitlevad teated kuuluvad kaupade nõuetele mittevastavust käsitlevate määruse (EL) 2017/625 kohaldamisalasse jäävate teadete hulka ning hoiatus- ja koostöövõrgustiku kontaktpunktid peavad neid vahetama iRASFFis, tuleks selliseid kinnipeetud saadetisi käsitlevad teated esitada iRASFFi kaudu.

                     (8)

                     Selle täiendavaks tagamiseks, et iRASFFi kasutatakse ka teadete vahetamiseks liidus kaubeldavate taimede, taimsete saaduste ja muude objektide saadetiste kohta, mis ei vasta nõuetele ja võivad ohustada taimetervist, on asjakohane rakendusmääruses (EL) 2019/1715 sätestatud mõiste „rikkumisteade“ määratlus ümber sõnastada.

                     (9)

                     Ühtlasi on vaja rakendusmääruses (EL) 2019/1715 määratletud mõiste „risk“ tähendusega seotud segaduse ärahoidmiseks see määratlus välja jätta, kohandada selle asemel teatavaid iRASFFi kaudu esitatavate teadete määratlusi ning lisada neisse määratlustesse selgitus eri riskikategooriate kohta.

                     (10)

                     Samuti on tarvis rakendusmääruses (EL) 2019/1715 määratletud mõistete „toidupettustevastane võrk“ ja „toidupettuse teade“ tähendusega seotud segaduse ärahoidmiseks ning nende mõistete puhul määruse (EL) 2017/625 kohaldamisala paremaks kajastamiseks sõnastada need määratletud mõisted ümber vastavalt „pettustevastaseks võrguks“ ja „pettuseteateks“ ning kohandada sellest lähtuvalt rakendusmääruse (EL) 2019/1715 kõiki toidupettusega seotud sätteid.

                     (11)

                     Rakendusmäärusega (EL) 2019/1715 on ka ette nähtud, et liitu sisse toodud kinnipeetud saadetise kohta esitatav teave peab hõlmama teavet, mille taimeterviseametnik on vastavalt määruse (EL) 2017/625 artikli 55 lõikele 2 ja artiklile 56 kandnud ühtsesse sisseveodokumenti, lisateavet kinnipeetud saadetise suhtes võetud meetmete kohta ja teavet kohaldatud karantiini kohta.

                     (12)

                     Kuna ühtne sisseveodokument sisaldab lahtreid kinnipeetud saadetise suhtes võetud meetmeid käsitleva teabe sisestamiseks, sealhulgas juhtude kohta, mil kohaldatakse karantiini, ei ole vaja esitada sama teavet sisaldavat kinnipidamisteadet ka TRACESe kaudu. Kohustus esitada sama teavet sisaldav kinnipidamisteade TRACESe kaudu tuleks seepärast kaotada ja asendada kohustusega kanda kinnipidamist käsitlevad andmed ühtsesse sisseveodokumenti.

                     (13)

                     Tulenevalt asjaolust, et liitu sisse toodavate või liidus kaubeldavate saadetistega seotud mis tahes mittevastavusest määruse (EL) 2017/625 artikli 1 lõikes 2 osutatud eeskirjadele tuleb teatada kas TRACESe või iRASFFi kaudu, tuleks rakendusmäärusest (EL) 2019/1715 välja jätta kõik sätted, mis on seotud EUROPHYTi kinnipidamisteadetega.

                     (14)

                     Rakendusmääruses (EL) 2019/1715 on sätestatud eeskirjad elektrooniliste ühtsete sisseveodokumentide kasutamise ning liitu sisse toodavate looma- ja kaubasaadetiste jaoks elektrooniliste sertifikaatide väljaandmise kohta. Need eeskirjad hõlmavad kõrge usaldusväärsuse taseme tagamist seoses sertifikaati välja andva ametniku identiteedi tõendamisega enne elektroonilise allkirjastamise õiguse andmist ning usaldusväärse kolmanda isiku genereeritava kvalifitseeritud elektroonilise ajatempli lisamisega elektroonilisele allkirjale.

                     (15)

                     Kogemusest nähtub, et selline kõrge usaldusväärsuse tase ei ole vajalik, kuna TRACESesse, liikmesriigi siseriiklikku süsteemi või kolmanda riigi või rahvusvahelise organisatsiooni elektroonilisse sertifitseerimissüsteemi sisselogimise eelne autentimismehhanism võimaldab piisava kindlusega veenduda allkirjastaja väidetavas isikusamasuses. Peale selle ei ole ajatempel vajalik. Andmete turvaline süsteemisisene ja süsteemidevaheline liikumine ning andmete õige ajastuse, tervikluse ja õigsuse usaldusväärseks tõendamiseks ette nähtud kvalifitseeritud elektroonilise templi kasutamine on piisav tagatis, et andmete mis tahes hilisem muutmine on tuvastatav.

                     (16)

                     Seepärast tuleks käesoleva määrusega ette näha rakendusmääruse (EL) 2019/1715 muudatused, millega võimaldatakse kooskõlas Euroopa Parlamendi ja nõukogu määrusega (EL) nr 910/2014 (7) veterinaarjärelevalve ametnikel, taimeterviseametnikel ja sertifikaati välja andvatel ametnikel kasutada elektrooniliste ühtsete sisseveodokumentide ja sertifikaatide puhul madalama identiteedigarantii tasemega elektroonilist allkirja ilma ajatemplit salvestamata.

                     (17)

                     Käesoleva määrusega tuleks ühtlasi muuta rakendusmääruse (EL) 2019/1715 eeskirju seoses selliste elektrooniliste sertifikaatide ja äridokumentide väljaandmisega, mis on kaasas liikmesriikide vahel liikuvate loomade ja teatavate kaupade saadetistega vastavalt määruse (EL) 2016/429 artiklile 150, artikli 161 lõikele 5, artikli 167 lõikele 4, artiklile 217 ja artikli 223 lõikele 5, liidu piires veetavate muuks otstarbeks kui inimtoiduks ette nähtud teatavate loomsete kõrvalsaaduste ja nendest saadud toodete saadetistega vastavalt komisjoni määruse (EL) nr 142/2011 (8) artiklile 17 ning liidust eksporditavate või reeksporditavate taimede, taimsete saaduste ja muude objektide saadetistega vastavalt määruse (EL) 2016/2031 artikli 100 lõikele 5 ja artikli 101 lõikele 6. Need eeskirjad peaksid olema sarnased eeskirjadega, mille alusel antakse välja elektroonilisi sertifikaate liitu sisse toodavate looma- ja kaubasaadetiste jaoks.

                     (18)

                     Kuna määruses (EL) 2016/2031 on sätestatud, et elektroonilised fütosanitaarsertifikaadid taimede, taimsete saaduste ja muude objektide eksportimiseks või reeksportimiseks liidu territooriumilt esitatakse üksnes IMSOCi kaudu või IMSOCiga toimuva elektroonilise teabevahetuse teel, tuleks käesoleva määrusega ette näha, et rakendusmäärusesse (EL) 2019/1715 lisatakse eeskirjad selliste sertifikaatide väljaandmiseks kooskõlas kõnealuse määrusega.

                     (19)

                     Liidu eeskirjade tõhusamaks jõustamiseks on rakendusmääruses (EL) 2019/1715 sätestatud, et TRACESe võrgu kontaktpunktid peavad TRACESes haldama ja ajakohastama loetelusid teatavatest võrdlusandmetest, mis on vajalikud TRACESe ladusaks toimimiseks. Need loetelud hõlmavad Euroopa Parlamendi ja nõukogu määruse (EÜ) nr 852/2004 (9) kohaselt tunnustatud toidukäitlejaid ning Euroopa Parlamendi ja nõukogu määruse (EÜ) nr 1069/2009 (10) kohaselt tunnustatud või registreeritud ettevõtteid ja ettevõtjaid, kes käitlevad loomseid kõrvalsaadusi või nendest saadud tooteid.

                     (20)

                     Samal eesmärgil tuleks käesoleva määrusega neid võrdlusandmete loetelusid laiendada nii, et need hõlmaksid ka määruses (EL) 2016/429 osutatud registreeritud ja heakskiidetud ettevõtteid ja ettevõtjaid ning teatavaid määruse (EL) 2016/2031 kohaselt registreeritud ettevõtjaid, kes osalevad piiriüleses tegevuses.

                     (21)

                     Selleks, et võimaldada toetada liikmesriike elusloomade veoga seotud kontrolle ja auditeid käsitlevate riskianalüüside koostamisel, peaksid võrdlusandmete loetelud hõlmama ka nõukogu määruse (EÜ) nr 1255/97 (11) kohaselt heaks kiidetud kontrollpunkte ning nõukogu määrusele (EÜ) nr 1/2005 (12) vastavaid loa saanud vedajaid, sertifitseeritud juhte ja saatjaid ning heakskiidetud transpordivahendeid.

                     (22)

                     Kuna määrust (EL) 2016/429 kohaldatakse alates 21. aprilli 2021, tuleks muudatusi, mis käsitlevad ADISt, ADISe ja TRACESe vahelisi vajalikke ühendusi ning võrdlusandmete loetelude laiendamist määruse (EL) 2016/429 kohaselt registreeritud ja heaks kiidetud ettevõtetele ja ettevõtjatele, samuti kohaldada alates 21. aprilli 2021.

                     (23)

                     Tulenevalt võrdlusandmete olulisusest TRACESe ladusaks toimimiseks tuleks määrustele (EÜ) nr 1255/97, (EÜ) nr 1/2005 ja (EL) 2016/2031 vastavate võrdlusandmete loetelude laiendamise sätteid kohaldada samuti alates 21. aprilli 2021.

                     (24)

                     Kuna iRASFFi ja TRACESt on seoses kinnipidamisteadetega vaja edasi arendada, tuleks rakendusmääruse (EL) 2019/1715 3. peatüki 3. jao muudatuste kohaldamise alguskuupäeva edasi lükata kuni 1. detsembrini 2021.

                     (25)

                     Komisjoni otsuse 97/152/EÜ (13) lisas on kirjeldatud, milline teave tuleb sisestada TRACESesse kolmandast riigist pärit loomade või loomsete saaduste saadetise kohta. See otsus põhineb nõukogu otsuse 92/438/EMÜ (14) artiklil 12; kõnealune nõukogu otsus on tunnistatud määruse (EL) 2017/625 artikli 146 lõikega 1 kehtetuks alates 14. detsembrist 2019. Otsuse 97/152/EÜ lisas kirjeldatud teave on nüüd esitatud rakendusmääruse (EL) 2019/1715 II lisa 2. osa A ja B jaos ühtses sisseveodokumendis A ja ühtses sisseveodokumendis P. Seepärast tuleks otsus 97/152/EÜ selguse ja järjepidevuse huvides kehtetuks tunnistada.

                     (26)

                     Vastavalt Euroopa Parlamendi ja nõukogu määruse (EL) 2018/1725 (15) artikli 42 lõikele 1 konsulteeriti Euroopa Andmekaitseinspektoriga, kes esitas oma arvamuse 14. jaanuaril 2021.

                     (27)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Muudatused
            Rakendusmäärust (EL) 2019/1715 muudetakse järgmiselt.

                        1)

                        1. peatükis muudetakse artiklit 2 järgmiselt:

                                    a)

                                    punkt 8 jäetakse välja;

                                    b)

                                    punkt 9 asendatakse järgmisega:

                                                „9)

                                                „RASFFi võrk“ – määruse (EÜ) nr 178/2002 artikli 50 alusel võrguna loodud kiirhoiatussüsteem käesoleva artikli punktides 15–20 osutatud teadete esitamiseks;“

                                    c)

                                    punkt 11 asendatakse järgmisega:

                                                „11)

                                                „pettustevastane võrk“ – komisjonist, Europolist ja määruse (EL) 2017/625 artikli 103 lõike 1 kohaselt liikmesriikide määratud kontaktasutustest koosnev võrk, mille erieesmärk on hõlbustada teabevahetust seoses punktis 21 määratletud pettuseteadetega;“

                                    d)

                                    punkt 12 asendatakse järgmisega:

                                                „12)

                                                „hoiatus- ja koostöövõrgustik“ – RASFFi võrgust, haldusabi ja -koostöö võrgust ning pettustevastasest võrgust koosnev võrgustik;“

                                    e)

                                    punkt 14 asendatakse järgmisega:

                                                „14)

                                                „rikkumisteade“ – iRASFFis esitatav teade määruse (EL) 2017/625 artikli 1 lõikes 2 osutatud normide rikkumise kohta, mis ei kujuta endast riski määruse (EÜ) nr 178/2002 artikli 50 ja määruse (EÜ) nr 183/2005 artikli 29 tähenduses;“

                                    f)

                                    punkt 20 asendatakse järgmisega:

                                                „20)

                                                „piiril tagasilükkamise teade“ – iRASFFis esitatav teade toidu, toiduga kokku puutuva materjali või sööda partii, konteineri või lasti tagasilükkamise kohta määruse (EÜ) nr 178/2002 artikli 50 lõike 3 esimese lõigu punktis c ja määruse (EÜ) nr 183/2005 artiklis 29 osutatud riski tõttu“;

                                    g)

                                    punkt 21 asendatakse järgmisega:

                                                „21)

                                                „pettuseteade“ – iRASFFis esitatav rikkumisteade, milles käsitletakse ettevõtja või üksikisiku arvatavalt tahtlikku tegevust, mille eesmärk on ostja petmine ja sellest põhjendamatu eelise saamine ning millega rikutakse määruse (EL) 2017/625 artikli 1 lõikes 2 osutatud norme;“

                                    h)

                                    punkt 22 asendatakse järgmisega:

                                                „22)

                                                „algteade“ – rikkumisteade, ohuteade, infoteade, uudiseteade, pettuseteade või piiril tagasilükkamise teade;“

                                    i)

                                    punktid 33 ja 34 jäetakse välja.

                        2)

                        2. peatükis muudetakse artikli 6 lõiget 2 järgmiselt:

                                    a)

                                    punkt b asendatakse järgmisega:

                                                „b)

                                                EUROPHYT ja TRACES – see võimaldab vahetada EUROPHYTis esitatavate taudipuhangu teadetega seotud andmeid;“

                                    b)

                                    punkt c asendatakse järgmisega:

                                                „c)

                                                iRASFF ja TRACES – see võimaldab vahetada andmeid ettevõtjate varasemate andmete vastavuse kohta määruse (EL) 2017/625 artikli 1 lõikes 2 osutatud normidele;“

                                    c)

                                    lisatakse järgmine punkt:

                                                „d)

                                                ADIS ja TRACES – see võimaldab vahetada liidusiseste teadetega seotud andmeid ja teavet.“

                        3)

                        3. peatüki 1. jagu muudetakse järgmiselt:

                                    a)

                                    artikkel 12 asendatakse järgmisega:

                                       „Artikkel 12
                                       Teatavat liiki teabe vahetamise eest vastutavad kontaktasutused
                                       Liikmesriigid täpsustavad, millised määruse (EL) 2017/625 artikli 103 lõike 1 kohaselt määratud kontaktasutused vastutavad pettuseteadetega seotud teabe vahetamise eest.“;

                                    b)

                                    artikli 13 lõige 2 asendatakse järgmisega:

                                       „2.   Liikmesriigi ühtne kontaktpunkt võib hõlmata liikmesriigi pettustevastase võrgu kontaktpunkti.“;

                                    c)

                                    artikkel 21 asendatakse järgmisega:

                                       „Artikkel 21
                                       Pettuseteated

                                          1.   Pettustevastase võrgu kontaktpunktid vahetavad pettuseteateid, mis sisaldavad vähemalt järgmist:

                                                      a)

                                                      kogu artikli 16 lõikes 1 nõutud teave;

                                                      b)

                                                      kahtlustatava pettuse kirjeldus;

                                                      c)

                                                      võimaluse korral asjaomaste ettevõtjate andmed;

                                                      d)

                                                      teave selle kohta, kas kahtlustatava pettuse kohta on käimas politsei- või kohtulik uurimine;

                                                      e)

                                                      teave politseilt või kohtuasutuselt saadud mis tahes juhiste kohta niipea, kui need muutuvad kättesaadavaks ja need võib avalikustada.

                                          2.   Pettustevastase võrgu kontaktpunktid edastavad mis tahes teabe terviseriskide kohta põhjendamatu viivituseta oma RASFFi võrgu kontaktpunktile.

                                          3.   Komisjoni kontaktpunkt kontrollib iga pettuseteadet põhjendamatu viivituseta kohe pärast selle esitamist.“;

                                    d)

                                    artikli 23 lõige 3 asendatakse järgmisega:

                                       „3.   Ilma et see piiraks artikli 8 lõike 2 kohast komisjoni juurdepääsuõigust, on juurdepääs pettuseteadetele ainult pettustevastase võrgu teavitavatel, teavitatavatel ja päringu saanud kontaktpunktidel.“;

                                    e)

                                    artikli 24 lõige 2 asendatakse järgmisega:

                                       „2.   Erandina lõikest 1 hõlmab rikkumis-, pettuse- ja piiril tagasilükkamise teadete kontrollimine kõnealuse lõike punkte b, c ja e.“;

                                    f)

                                    artikli 25 lõike 1 punkt a asendatakse järgmisega:

                                                „a)

                                                teavitavat kontaktpunkti võtta rikkumis-, pettuse- või järelteade tagasi;“

                                    g)

                                    artikli 27 lõige 2 asendatakse järgmisega:

                                       „2.   Kui rikkumis- või pettuseteade on seotud tootega, mis on pärit kolmandast riigist või mida turustatakse kolmandas riigis, millel ei ole juurdepääsu iRASFFile või TRACESile, võib komisjon seda kolmandat riiki teavitada.“;

                                    h)

                                    artikli 28 lõike 1 punkt c asendatakse järgmisega:

                                                „c)

                                                vahetavad pettustevastase võrgu kontaktpunktid teavet pettuseteadete kohta e-posti teel;“.

                        4)

                        3. peatüki 2. jagu asendatakse järgmisega:
                        „2. JAGU

                           ADIS

                           Artikkel 29
                           ADISe võrk

                              1.   ADISe võrgu iga liige määrab vähemalt ühe kontaktpunkti, kes vastutab komisjoni rakendusmääruse (EL) 2020/2002 (*1) artiklite 3, 4, 6, 7, 8, 11 ja 13 kohase liidusisese teavitamise ja aruandlusega seotud andmete ja teabe ADISes esitamise eest.

                              2.   ADISe võrgu iga kontaktpunkt haldab ja ajakohastab ADISes rakendusmääruse (EL) 2020/2002 IV lisaga ette nähtud teavitamis- ja aruandluspiirkondade loetelu, mille tema liikmesriik on kehtestanud.

                           Artikkel 29a
                           Isikuandmete säilitamise tähtaeg
                           Artikli 29 lõikes 1 osutatud liidusisestest teadetest ja aruannetest pärit isikuandmeid säilitatakse ADISes kuni kümme aastat.

                           Artikkel 29b
                           ADISt käsitlev eriolukorras tegutsemise kord

                              1.   Kui ADIS ei ole kättesaadav, esitavad ADISe võrgu kontaktpunktid artikli 29 lõikes 1 osutatud liidusisese teavitamise ja aruandlusega seotud andmed ja teabe e-posti teel või komisjoni veebisaidil täpsustatud muul viisil.

                              2.   Kui ADIS muutub jälle kättesaadavaks, sisestavad ADISe võrgu kontaktpunktid sinna kõnealused väljaspool süsteemi esitatud andmed ja teabe.

                           (*1)  Komisjoni 7. detsembri 2020. aasta rakendusmäärus (EL) 2020/2002, millega kehtestatakse eeskirjad Euroopa Parlamendi ja nõukogu määruse (EL) 2016/429 kohaldamiseks seoses liidusisese loetellu kantud taudidest teavitamise ja neid käsitleva liidu aruandlusega, liidu seireprogrammide ja likvideerimisprogrammide esitamise ja neid käsitleva aruandluse ning taudivaba staatuse tunnustamise taotlemise vormingu ja korraga ning elektroonilise teabesüsteemiga (ELT L 412, 8.12.2020, lk 1).“"

                        5)

                        3. peatüki 3. jagu muudetakse järgmiselt:

                                    a)

                                    artikkel 30 asendatakse järgmisega:

                                       „Artikkel 30
                                       EUROPHYTi taudipuhangute võrk
                                       EUROPHYTi taudipuhangute võrgu iga liige määrab kontaktpunkti, kes vastutab EUROPHYTi taudipuhangu teadete EUROPHYTis esitamise eest.“;

                                    b)

                                    artiklid 31 ja 33 jäetakse välja.

                        6)

                        3. peatüki 4. jagu muudetakse järgmiselt:

                                    a)

                                    artikkel 35 asendatakse järgmisega:

                                       „Artikkel 35
                                       TRACESi võrk
                                       Ilma et see piiraks artikli 4 lõike 2 kohaldamist, määrab TRACESi võrgu iga liige ühe või mitu kontaktpunkti määruse (EL) 2017/625 artikli 132 punktis d ja artiklis 133 ning muudes TRACESile osutavates liidu õigusaktides sätestatud ülesannete täitmiseks.“;

                                    b)

                                    artikkel 39 asendatakse järgmisega:

                                       „Artikkel 39
                                       Elektrooniliste sertifikaatide väljaandmine liitu sisse toodavate looma- ja kaubasaadetiste jaoks ning e-allkirja kasutamine

                                          1.   Liitu sisse toodavate looma- ja kaubasaadetiste elektroonilised loomatervise sertifikaadid, ametlikud sertifikaadid ja loomatervise/ametlikud sertifikaadid peavad vastama kõikidele järgmistele nõuetele:

                                                      a)

                                                      need on välja antud ühes järgmistest süsteemidest:

                                                                  i)

                                                                  TRACES;

                                                                  ii)

                                                                  liikmesriigi riigisisene süsteem;

                                                                  iii)

                                                                  kolmanda riigi või rahvusvahelise organisatsiooni elektrooniline sertifitseerimissüsteem, mis on suuteline vahetama andmeid TRACESiga;

                                                                  iv)

                                                                  kolmanda riigi või rahvusvahelise organisatsiooni elektrooniline sertifitseerimissüsteem, mis on suuteline vahetama andmeid liikmesriigi riigisisese süsteemiga;

                                                      b)

                                                      need on allkirjastanud volitatud ametnik oma e-allkirjaga;

                                                      c)

                                                      neil on sertifikaadi välja andnud pädeva asutuse täiustatud või kvalifitseeritud e-tempel või tema seadusliku esindaja täiustatud või kvalifitseeritud e-allkiri.

                                          2.   Kui elektrooniline loomatervise sertifikaat, ametlik sertifikaat või loomatervise/ametlik sertifikaat on välja antud kooskõlas lõike 1 punkti a alapunktiga iii või iv, ei ole volitatud ametniku e-allkiri vajalik.

                                          3.   Komisjoni teavitatakse lõike 1 punkti a alapunkti iv kohasest elektroonilise loomatervise sertifikaadi, ametliku sertifikaadi või loomatervise/ametliku sertifikaadi väljaandmisest ette.

                                          4.   Pädev asutus aktsepteerib määruse (EL) 2016/2031 VI peatüki 1. jao kohaselt nõutavat taimede, taimsete saaduste või muude objektide liidu territooriumile toomiseks vajalikku elektroonilist fütosanitaarsertifikaati üksnes siis, kui see on välja antud kooskõlas käesoleva artikli lõike 1 punkti a alapunktiga i või iii.“;

                                    c)

                                    artikli 39 järele lisatakse järgmised artiklid:

                                       „Artikkel 39a
                                       Elektrooniliste sertifikaatide ja äridokumentide väljaandmine seoses loomade ja kaupade liikmesriikidevahelise liikumisega ning e-allkirja kasutamine
                                       Loomade, loomsete saaduste ja loomse paljundusmaterjali liikmesriikidevahelise liikumisega seotud elektroonilised loomatervise sertifikaadid, ametlikud sertifikaadid ja loomatervise/ametlikud sertifikaadid ning teise liikmesriiki veetavate muuks otstarbeks kui inimtoiduks ette nähtud teatavate loomsete kõrvalsaaduste ja nendest saadud toodetega seotud elektroonilised äridokumendid peavad vastama kõikidele järgmistele nõuetele:

                                                   a)

                                                   need peavad olema välja antud TRACESis;

                                                   b)

                                                   need on allkirjastanud veterinaarjärelevalve ametnik või sertifikaati välja andev ametnik oma e-allkirjaga;

                                                   c)

                                                   neil on sertifikaadi välja andnud pädeva asutuse täiustatud või kvalifitseeritud e-tempel.

                                       Artikkel 39b
                                       Elektrooniliste sertifikaatide väljaandmine seoses taimede, taimsete saaduste ja muude objektide ekspordi ja reekspordiga ning e-allkirja kasutamine
                                       Taimede, taimsete saaduste ja muude objektide liidu territooriumilt kolmandasse riiki eksportimise ja reeksportimisega seotud elektroonilised fütosanitaarsertifikaadid antakse välja ühes järgmistest süsteemidest:

                                                   a)

                                                   TRACES, kui asjaomane sertifikaat vastab kõikidele järgmistele nõuetele:

                                                               i)

                                                               selle on allkirjastanud sertifikaati välja andev ametnik oma e-allkirjaga;

                                                               ii)

                                                               sellel on sertifikaadi välja andnud pädeva asutuse täiustatud või kvalifitseeritud e-tempel;

                                                   b)

                                                   liikmesriigi riigisisene süsteem, kui asjaomane sertifikaat vastab kõikidele järgmistele nõuetele:

                                                               i)

                                                               selle on allkirjastanud sertifikaati välja andev ametnik oma e-allkirjaga;

                                                               ii)

                                                               see on edastatud TRACESisse hiljemalt siis, kui sertifikaati välja andev ametnik on selle elektrooniliselt allkirjastanud, ning edastamise on kinnitanud sertifikaadi välja andnud pädev asutus oma täiustatud või kvalifitseeritud e-templiga.“;

                                    d)

                                    artikkel 41 asendatakse järgmisega:

                                       „Artikkel 41
                                       Elektroonilise ühtse sisseveodokumendi kasutamine
                                       Ettevõtja või pädev asutus kasutab ühtset sisseveodokumenti elektroonilisel kujul ühes järgmistest süsteemidest:

                                                   a)

                                                   TRACES, kui ühtne sisseveodokument vastab kõikidele järgmistele nõuetele:

                                                               i)

                                                               selle on allkirjastanud saadetise eest vastutav ettevõtja oma e-allkirjaga;

                                                               ii)

                                                               selle on piiripunktis või kontrollipunktis allkirjastanud veterinaarjärelevalve ametnik, taimeterviseametnik või sertifikaati välja andev ametnik oma e-allkirjaga;

                                                               iii)

                                                               sellel on sertifikaadi välja andnud pädeva asutuse täiustatud või kvalifitseeritud e-tempel;

                                                   b)

                                                   liikmesriigi riigisisene süsteem, kui ühtne sisseveodokument vastab kõikidele järgmistele nõuetele:

                                                               i)

                                                               selle on allkirjastanud saadetise eest vastutav ettevõtja oma e-allkirjaga;

                                                               ii)

                                                               selle on piiripunktis või kontrollipunktis allkirjastanud veterinaarjärelevalve ametnik, taimeterviseametnik või sertifikaati välja andev ametnik oma e-allkirjaga;

                                                               iii)

                                                               see on edastatud TRACESisse hiljemalt siis, kui ametliku kontrolli põhjal on tehtud saadetist käsitlev otsus, ning edastamise on kinnitanud sertifikaadi välja andnud pädev asutus oma täiustatud või kvalifitseeritud e-templiga.“;

                                    e)

                                    artikli 42 lõige 3 jäetakse välja;

                                    f)

                                    artikkel 45 asendatakse järgmisega:

                                       „Artikkel 45
                                       Võrdlusandmete loetelud

                                          1.   TRACESi võrgu iga kontaktpunkt haldab ja ajakohastab TRACESis loetelusid järgmisest:

                                                      a)

                                                      toidukäitlejad, keda kontaktpunkti liikmesriigi pädev asutus on tunnustanud kooskõlas määruse (EÜ) nr 852/2004 artikli 6 lõikega 3;

                                                      b)

                                                      loomseid kõrvalsaadusi või nendest saadud tooteid käitlevad ettevõtted ja ettevõtjad, keda kontaktpunkti liikmesriigi pädev asutus on tunnustanud või kelle ta on registreerinud kooskõlas määruse (EÜ) nr 1069/2009 artikliga 47;

                                                      c)

                                                      kontrollipunktid, mille kontaktpunkti liikmesriigi pädev asutus on heaks kiitnud kooskõlas nõukogu määruse (EÜ) nr 1255/97 (*2) artikliga 3;

                                                      d)

                                                      pikki teekondi sooritavad vedajad, kellele pädev asutus on andnud loa vastavalt nõukogu määruse (EÜ) nr 1/2005 (*3) artikli 11 lõikele 1;

                                                      e)

                                                      ettevõtted, kes on kantud määruse (EL) 2016/429 artikli 101 lõike 1 esimese lõigu punktis b osutatud heakskiidetud ettevõtete registrisse ja kes viivad peetavaid maismaaloomi või loomset paljundusmaterjali teise liikmesriiki või kellele saadetakse peetavaid maismaaloomi või loomset paljundusmaterjali kolmandast riigist;

                                                      f)

                                                      ettevõtted, kes on kantud selliste heakskiidetud vesiviljelusettevõtete ja tauditõrjet tegevate veeandide ettevõtete registrisse, millele on osutatud vastavalt määruse (EL) 2016/429 artikli 185 lõike 1 punktis b või c, ning kes viivad vesiviljelusloomi teise liikmesriiki või kellele saadetakse vesiviljelusloomi kolmandast riigist;

                                                      g)

                                                      ettevõtted ja ettevõtjad, kes on kantud määruse (EL) 2016/429 artikli 101 lõike 1 esimese lõigu punktis a osutatud registreeritud ettevõtete ja ettevõtjate registrisse ning kes viivad peetavaid maismaaloomi või loomset paljundusmaterjali teise liikmesriiki või kellele saadetakse peetavaid maismaaloomi või loomset paljundusmaterjali kolmandast riigist;

                                                      h)

                                                      ettevõtted, kes on kantud määruse (EL) 2016/429 artikli 185 lõike 1 punktis a osutatud registreeritud vesiviljelusettevõtete registrisse ning kes viivad vesiviljelusloomi teise liikmesriiki või kellele saadetakse vesiviljelusloomi kolmandast riigist;

                                                      i)

                                                      vedajad, kellele pädev asutus on andnud loa vastavalt määruse (EÜ) nr 1/2005 artikli 10 lõikele 1;

                                                      j)

                                                      koduhobuslasi, koduloomadena peetavaid veiseid, lambaid, kitsi ja sigu või kodulinde vedavad maanteesõidukite juhid ja saatjad, kellele pädev asutus on andnud pädevustunnistuse vastavalt määruse (EÜ) nr 1/2005 artikli 17 lõikele 2;

                                                      k)

                                                      pikaajaliseks veoks kasutatavad autotranspordivahendid ja loomaveolaevad, mille jaoks pädev asutus on andnud vastavussertifikaadi kooskõlas vastavalt määruse (EÜ) nr 1/2005 artikli 18 lõikega 1 või artikli 19 lõikega 1;

                                                      l)

                                                      ettevõtjad, kes on kantud selliste ettevõtjate registrisse, kes toovad liitu sisse fütosanitaarsertifikaati nõudvaid taimi, taimseid saadusi või muid objekte, nagu on osutatud määruse (EL) 2016/2031 artikli 65 lõike 1 esimese lõigu punktis a;

                                                      m)

                                                      karantiinijaamad ja kinnised üksused, kes on määruse (EL) 2016/2031 artikli 60 kohaselt määratud tegelema kolmandast riigist liidu territooriumile sisse toodud taimede, taimsete saaduste või muude objektidega.

                                          2.   Lõikes 1 osutatud kontaktpunktid sisestavad TRACESisse teabe iga kõnealuses lõikes osutatud loetelu kohta, kasutades nende loetelude vormingu puhul komisjoni esitatud tehnilisi kirjeldusi.

                                          3.   Komisjon abistab liikmesriike lõike 1 punktides a–f osutatud loetelude üldsusele kättesaadavaks tegemisel, avaldades need oma veebilehel või TRACESi kaudu.

                                       (*2)  Nõukogu 25. juuni 1997. aasta määrus (EÜ) nr 1255/97 ühenduse kriteeriumide kohta kontrollpunktidele ja direktiivi 91/628/EMÜ lisas osutatud teekonnaplaanide muutmise kohta (EÜT L 174, 2.7.1997, lk 1)."

                                       (*3)  Nõukogu 22. detsembri 2004. aasta määrus (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (ELT L 3, 5.1.2005, lk 1).“"

            Artikkel 2
            Kehtetuks tunnistamine
            Otsus 97/152/EÜ tunnistatakse kehtetuks.

            Artikkel 3
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust kohaldatakse alates 21. aprilli 2021, välja arvatud artikli 1 lõige 5, mida kohaldatakse alates 1. detsembrist 2021.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. märts 2021

                  Komisjoni nimel

                  president

               Ursula VON DER LEYEN

            (1)  EÜT L 31, 1.2.2002, lk 1.

            (2)  ELT L 84, 31.3.2016, lk 1.

            (3)  ELT L 317, 23.11.2016, lk 4.

            (4)  ELT L 95, 7.4.2017, lk 1.

            (5)  Komisjoni 30. septembri 2019. aasta rakendusmäärus (EL) 2019/1715, millega kehtestatakse ametliku kontrolli teabehaldussüsteemi ja selle süsteemikomponentide toimimise eeskirjad (IMSOCi määrus) (ELT L 261, 14.10.2019, lk 37).

            (6)  Komisjoni 7. detsembri 2020. aasta rakendusmäärus (EL) 2020/2002, millega kehtestatakse eeskirjad Euroopa Parlamendi ja nõukogu määruse (EL) 2016/429 kohaldamiseks seoses liidusisese loetellu kantud taudidest teavitamise ja neid käsitleva liidu aruandlusega, liidu seireprogrammide ja likvideerimisprogrammide esitamise ja neid käsitleva aruandluse ning taudivaba staatuse tunnustamise taotlemise vormingu ja korraga ning elektroonilise teabesüsteemiga (ELT L 412, 8.12.2020, lk 1).

            (7)  Euroopa Parlamendi ja nõukogu 23. juuli 2014. aasta määrus (EL) nr 910/2014 e-identimise ja e-tehingute jaoks vajalike usaldusteenuste kohta siseturul ja millega tunnistatakse kehtetuks direktiiv 1999/93/EÜ (ELT L 257, 28.8.2014, lk 73).

            (8)  Komisjoni 25. veebruari 2011. aasta määrus (EL) nr 142/2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).

            (9)  Euroopa Parlamendi ja nõukogu 29. aprilli 2004. aasta määrus (EÜ) nr 852/2004 toiduainete hügieeni kohta (ELT L 139, 30.4.2004, lk 1).

            (10)  Euroopa Parlamendi ja nõukogu 21. oktoobri 2009. aasta määrus (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad ning tunnistatakse kehtetuks määrus (EÜ) nr 1774/2002 (ELT L 300, 14.11.2009, lk 1).

            (11)  Nõukogu 25. juuni 1997. aasta määrus (EÜ) nr 1255/97 ühenduse kriteeriumide kohta kontrollpunktidele ja direktiivi 91/628/EMÜ lisas osutatud teekonnaplaanide muutmise kohta (EÜT L 174, 2.7.1997, lk 1).

            (12)  Nõukogu 22. detsembri 2004. aasta määrus (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (ELT L 3, 5.1.2005, lk 1).

            (13)  Komisjoni 10. veebruari 1997. aasta otsus 97/152/EÜ kolmandatest riikidest pärit edasisaadetavate loomade või loomsete toodete partiide elektroonilisse faili sisestatavate andmete kohta (EÜT L 59, 28.2.1997, lk 50).

            (14)  Nõukogu 13. juuli 1992. aasta otsus 92/438/EMÜ, mis käsitleb veterinaariaalaste impordiprotseduuride arvutistamist (Shift-projekt) ning millega muudetakse direktiive 90/675/EMÜ, 91/496/EMÜ, 91/628/EMÜ ja otsust 90/424/EMÜ ning tunnistatakse kehtetuks otsus 88/192/EMÜ (EÜT L 243, 25.8.1992, lk 27).

            (15)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).


title: Komisjoni rakendusmäärus (EL) 2021/548, 29. märts 2021, millega kehtestatakse Hiina Rahvavabariigist pärit kiudoptiliste kaablite impordi registreerimise nõue

text:
                  30.3.2021

                  ET

                  Euroopa Liidu Teataja

                  L 109/71

         KOMISJONI RAKENDUSMÄÄRUS (EL) 2021/548,
         29. märts 2021,
         millega kehtestatakse Hiina Rahvavabariigist pärit kiudoptiliste kaablite impordi registreerimise nõue
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), ja eelkõige selle artikli 14 lõiget 5,
         pärast liikmesriikidele teatamist
         ning arvestades järgmist:

                     (1)

                     Pärast seda, kui Euroopa juhtme- ja kaablitootjate ühendus Europacable (edaspidi „kaebuse esitaja“) oli esitanud kaebuse nende tootjate nimel, kelle toodang moodustab üle 25 % kiudoptilise kaabli kogutoodangust liidus, teatas Euroopa Komisjon (edaspidi „komisjon“) 24. septembril 2020Euroopa Liidu Teatajas avaldatud teates (2) (edaspidi „algatamisteade“) Hiina Rahvavabariigist (edaspidi „Hiina“) pärit kiudoptiliste kaablite importi käsitleva subsiidiumivastase menetluse algatamisest.

               1.   REGISTREERIMISELE KUULUV TOODE

                     (2)

                     Registreerimisele kuuluv toode (edaspidi „asjaomane toode“) on Hiinast pärit ühemoodilised kiudoptilised kaablid, mis koosnevad ühest või mitmest eraldi varjestatud kiust, kaitsekihiga, võivad sisaldada elektrijuhte. Registreerimisele ei kuulu: i) kaablid, mille kõik optilised kiud on kas ühes või mõlemas otsas eraldi ühendusliidestega, ii) merealuseks kasutuseks mõeldud kaablid. Merealuseks kasutuseks mõeldud kaablid on plastisolatsiooniga kiudoptilised kaablid, mis sisaldavad vask- või alumiiniumjuhti, ja milles kiud asuvad metallmooduli(te)s.

                     (3)

                     Asjaomane toode kuulub praegu CN-koodi ex 8544 70 00 (TARICi kood 8544700010) alla. CN- ja TARICi koodid on esitatud ainult teadmiseks.

               2.   TAOTLUS

                     (4)

                     17. detsembril 2020 esitas kaebuse esitaja alusmääruse artikli 14 lõike 5 kohase taotluse hakata importi registreerima. Kaebuse esitaja taotles asjaomase toote impordi registreerimisnõude kehtestamist, et seejärel saaks kõnealuse impordi suhtes kohaldada meetmeid alates registreerimise kuupäevast, kui on täidetud kõik alusmääruses sätestatud kriteeriumid.

               3.   REGISTREERIMISE ALUSED

                     (5)

                     Kaebuse esitaja sõnul on registreerimine põhjendatud, sest alusmääruse artikli 10 lõikes 4 nimetatud kriteeriumid on täidetud. Ta väidab, et pärast menetluse algatamist suurenes asjaomase toote dumpinguhinnaga eksport liitu veelgi, põhjustades liidu tootmisharule märkimisväärset kahju ja vähendades võimalike lõplike tollimaksude parandavat toimet.

                     (6)

                     Komisjon vaatas taotluse läbi, võttes arvesse alusmääruse artikli 10 lõiget 4. Komisjon kontrollis, kas importijad olid või oleksid pidanud olema teadlikud dumpingu kestusest ja väidetavast või kindlakstehtud kahjust. Samuti analüüsiti seda, kas import on jätkanud märkimisväärset kasvu, mis selle ajastust, mahtu ja muid asjaolusid arvestades tõenäoliselt oluliselt vähendaks kohaldatava lõpliku dumpinguvastase tollimaksu parandavat toimet.

               3.1.   Importijate teadlikkus dumpingust, selle ulatusest ja väidetavast kahjust

                     (7)

                     Komisjonil on piisavalt tõendeid selle kohta, et Hiinast imporditud asjaomast toodet müüakse dumpinguhinnaga. Kaebuse esitaja esitatud tõendid dumpingu kohta põhinevad asjaomase toote arvutatud normaalväärtuse (moonutamata hindu või võrdlusaluseid kajastavad tootmis- ja müügikulud, mis on kindlaks tehtud vastavalt alusmääruse artikli 2 lõike 6a punktile a) ja liitu müüdava eksporttoote ekspordihinna (tehasehindade tasandil) võrdlemisel. Kaebuses selle põhjal saadud 123 % dumpingumarginaal on märkimisväärne.

                     (8)

                     See teave oli ka algatamisteates, mistõttu komisjon leiab, et importijad olid või oleksid pidanud olema dumpingust teadlikud.

                     (9)

                     Vastuseks Europacable’i esitatud taotlusele hakata importi registreerima väitis Hiina masinate ja elektroonikatoodete impordi ja ekspordi kaubanduskoda (CCCME), et selleks õiguslikult nõutavad kriteeriumid ei ole täidetud, sest registreerimisnõude kehtestamise taotluses on küll lähtutud impordi olulise suurenemise kriteeriumist, kuid mitte sellest, kas importija oli dumpingust teadlik. Selle huvitatud isiku arvates ei tohiks õiguslike kriteeriumide alla kuuluda selline impordi suurenemine, mida ei ole tinginud meetmete võtmise võimalusest teadasaamine.

                     (10)

                     Komisjoni arvates tuleb need kaks kriteeriumi teineteisest lahus hoida. CCCME rajas oma väited Euroopa Kohtu järeldusele, (3) mis tehti artikli 10 lõike 4 punkti d, mitte aga artikli 10 lõike 4 punkti c tõlgendamisel, mis on eraldi (ja kumulatiivne) kriteerium (4). CCCME kordas nimetatud järeldusi osaliselt ja ilma kontekstita. Ainuüksi kogu lõigu läbilugemine võimaldaks mõista, et kõnealune järeldus ei ole „teadlikkuse“ tõlgendamisel üldse asjakohane. Nimetatud kohtuasjas tehtud järeldused tegelikult toetavad komisjoni seisukohta, et pärast algatamisteate avaldamist teadsid importijad, et tollimaksu võidakse hakata kohaldama tagasiulatuvalt. Seega importijad olid või oleksid pidanud olema dumpingust teadlikud.

                     (11)

                     Küsimuses, kas importijad olid dumpingust teadlikud, leiab komisjon, et kui uurimine on algatatud ja huvitatud isikutele kogu vajalik teave antud, peaksid importijad olema dumpingust teadlikud. Algatamisteade on avaldatud Euroopa Liidu Teatajas ja see on kättesaadav kõigile huvitatud isikutele, sealhulgas importijatele. Lisaks on importijatel kui uurimises osalevatel huvitatud isikutel juurdepääs kaebuse mittekonfidentsiaalsele versioonile. Sellest järeldab komisjon, et importijad teadsid või oleksid pidanud väidetavast dumpingust, selle ulatusest ja väidetavast kahjust teada saama teate avaldamise hetkel.

                     (12)

                     Seoses impordi kasvuga nähtub põhjendustes 19 ja 20 esitatud analüüsist, et pärast käesoleva uurimise algatamist suurenes import märkimisväärselt, kuid see suundumus ei ilmnenud kohe, vaid selleks kulus rohkem kui üks kuu uurimise algatamisest, kuna tellimusest tarneni kulub aega. Seega allpool kirjeldatud mahtude kasv on tingitud importijate teadlikest otsustest, kes võtsid arvesse, et asjaomase toote suhtes toimub uurimine ja sellele võidakse kehtestada tollimaks.

                     (13)

                     Sellest järeldab komisjon, et esimene registreerimiskriteerium on täidetud.

               3.2.   Impordi edasine märkimisväärne suurenemine

                     (14)

                     Oma taotluses importi registreerida väitis kaebuse esitaja, et impordi märkimisväärne kasv jätkub. Selleks kasutas kaebuse esitaja Hiina tollistatistikat, millest nähtub, et 2020. aasta jaanuarist oktoobrini eksportisid Hiina kiudoptilise kaabli tootjad liitu 9,5 % rohkem tooteid Hiina tootekoodiga 8544.70.00 kui 2019. aastal (5).

                     (15)

                     CCCME vaidlustas kaebuse esitaja esitatud arvud, väites, et Hiina ekspordistatistika ei ole usaldusväärne ja et Eurostati andmed ei näita impordi suurenemist.

                     (16)

                     Komisjon viis oma analüüsi läbi täielike ja uusimate andmete alusel, mis olid kättesaadavad tolliseire andmebaasis, jättes Hiina ekspordistatistika kõrvale.

                     (17)

                     Komisjon võrdles impordi mahtu esimese uurimise algatamise järgsest täielikust kuust (oktoober 2020) kuni hiliseima täieliku kuuni (jaanuar 2021) sama perioodiga aasta varem (oktoober 2019 – jaanuar 2020).

                     (18)

                     Enne käesoleva uurimise algatamist ei olnud asjaomasel tootel eraldi TARICi koodi. Komisjon arvutas välja asjaomase toote impordi osakaalu (32,85 %) TARICi koodi 8544700010 all deklareeritud tooteist ajavahemikul oktoober 2020 – jaanuar 2021. Komisjoni saadud osakaal vastab kaebuses esitatule ja ka ajavahemiku oktoober 2019 – jaanuar 2020 osakaalu tuleb pidada täpseks. Arvutust ennast tuleb pidada konservatiivseks, kuna ülejäänud CN-koodi 8544 70 00 alla kuuluvad tooted ei ole uurimise all ja komisjon ei ole leidnud ühtegi märki nende kaupade impordi suurenemisest. Import Hiinast muutus järgmiselt.

                                 Algatamisejärgne periood

                                 EL 27 import (kogu CN-kood, kg)

                                 EL 27 import (asjaomane toode, kg)

                                 Algatamiseelne periood

                                 EL 27 import (kogu CN-kood, kg)

                                 EL 27 import (asjaomane toode, hinnanguliselt, kg)

                                 Suurenemine (algatamisjärgne võrreldes algatamiseelsega, %)

                                    okt 2020

                                 2 302 136

                                 744 914

                                    okt 2019

                                 2 482 783

                                 815 622

                                 –8,7

                                    nov 2020

                                 2 035 304

                                 527 452

                                    nov 2019

                                 1 871 467

                                 614 798

                                 –14,2

                                    dets 2020

                                 2 519 501

                                 745 918

                                    dets 2019

                                 1 421 222

                                 466 888

                                 59,8

                                    jaan 2021

                                 3 615 579

                                 1 422 058

                                    jaan 2020

                                 2 439 294

                                 801 336

                                 77,5

                                    Kokku

                                 10 472 519

                                 3 440 342

                                 8 214 766

                                 2 698 645

                                 27,5

                                    Allikas: ELi tolliseire andmebaas

                     (19)

                     Komisjon võrdles ka kuu keskmist importi uurimisperioodil (juuli 2019 – juuni 2020) ja algatamisele järgnenud nelja kuu jooksul (oktoober 2020 – jaanuar 2021). Võrdlus näitas 15,05 % kasvu, vt järgmine tabel.

                                 Kogu CN-kood

                                 Asjaomane toode

                                 Algatamisejärgne suurenemine (%)

                                 Kuu keskmine pärast algatamist

                                 Kuu keskmine uurimisperioodil (juuli 2019 – juuni 2020)

                                 Kuu keskmine pärast algatamist

                                 Kuu keskmine uurimisperioodil (juuli 2019 – juuni 2020)

                                 2 618 130

                                 2 275 551

                                 860 086

                                 747 544

                                 15,05

                                    Allikas: ELi tolliseire andmebaas

                     (20)

                     Komisjon võrdles eespool esitatud teavet muudest allikatest saadud teabega, nagu valikuuringu vormid ning eksportivate tootjate ja Eurostati küsimustike vastused. Selgus, et tegelik impordimaht võib olla suurem kui eespool nimetatud ELi tolliseire andmebaasil põhinev hinnanguline impordimaht. Komisjon kavatseb uurida lahknevuste põhjuseid, sealhulgas erinevate mõõtühikute ümberarvestamist. Komisjon leiab, et see asjaolu ei sea kahtluse alla eespool toodud impordimahtude usaldusväärsust käesoleva analüüsi seisukohalt ning impordimahu võimaliku alahindamise korrigeerimine ainult tugevdaks käesolevas määruses esitatud järeldusi.

                     (21)

                     Kokkuvõttes leiab komisjon, et uurimise algatamisele järgnenud kuude keskmine kasv 27,5 % kujutab endast impordi olulist suurenemist alusmääruse artikli 10 lõike 4 tähenduses. Samuti leiab ta, et menetluse algatamise järgse nelja kuu keskmine import suurenes 15,05 % võrreldes uurimisperioodiga, mis on oluline suurenemine.

                     (22)

                     Sellest järeldab komisjon, et täidetud on ka teine registreerimiskriteerium.

               3.3.   Tollimaksu parandava toime kahjustamine

                     (23)

                     Komisjonil on piisavalt tõendeid selle kohta, et kui üha alanevate hindadega import Hiinast veelgi suureneks, tekitaks see veelgi rohkem kahju.

                     (24)

                     Nagu põhjendustes 13–18 märgitud, on tõendeid asjaomase toote impordi märkimisväärse suurenemise kohta piisavalt. See võib oluliselt kahjustada tollimaksude parandavat toimet. On põhjust arvata, et enne ajutiste meetmete kehtestamist, kui seda peaks tehtama, võib asjaomase toote import veelgi suureneda, sest meetmed kehtestataks hiljemalt 2021. aasta mai teisel poolel.

                     (25)

                     Erinevalt teistest turgudest, näiteks Ameerika Ühendriikidest (kus kehtib 25 % tollimaks (6)), on ELi turg Hiina eksportivate tootjate jaoks suur atraktiivne kiudoptilise kaabli turg, kus kaubanduse kaitsemeetmeid ei ole kehtestatud. ELi turu atraktiivsus on seda suurem, et, nagu selgub kaebuse esitajate teostatud turu-uuringust, on selle toote liigne tootmisvõimsus Hiinas rohkem kui kaks korda suurem kogu ELi turu mahust. Oluline on ka ajastus, kuna 2021. aasta jaanuaris algas Prantsusmaal suur hange, et sõlmida mitmeaastane asjaomase toote tarneleping, mis moodustab märkimisväärse osa selle riigi tarbimisest.

                     (26)

                     Ning pidades silmas, et liidu tööstusharu püsikulud on kõrged, on selge, et turuosa ja toodangu vähenemine põhjustab kasumlikkuse vähenemist uurimise algatamise ja meetmete võimaliku kehtestamise vahelisel ajavahemikul.

                     (27)

                     Lisaks püsisid asjaomase toote impordihinnad 2020. aasta oktoobrist 2021. aasta jaanuarini madalad. Andmebaasist „Surveillance 2“ nähtub, et CN-koodi 8544 70 00 alla kuuluva Hiina impordi keskmine väärtus kilogrammi kohta oli ajavahemikul oktoober 2020 – jaanuar 2021 ligikaudu 24 % madalam kui perioodil oktoober 2019 – jaanuar 2020. Sellest saab teha järeldusi asjaomase toote keskmiste hindade kohta, kuna asjaomase toote impordi osakaal mõlemal perioodil on võrreldav (ELi tolliseire andmebaasi andmed ajavahemiku oktoober 2020 – jaanuar 2021 kohta näitavad, et asjaomane toode moodustab ligikaudu 33 % CN-koodi 8544 70 00 alla kuuluvate toodete impordist, mis vastab kaebuses nimetatud osakaalule). See kinnitab Hiina eksportivate tootjate hinnakäitumist, mida on kirjeldatud kaebuses.

                     (28)

                     Menetluse algatamise järgsel ajal (eriti detsembris ja jaanuaris) täheldatud impordi edasine märkimisväärne kasv, mida soodustab liigse tootmisvõimsuse olemasolu Hiinas ja ELi turu atraktiivsus, kahjustab tõenäoliselt tõsiselt meetmete parandavat toimet, eelkõige kontsentreeritud, lühikese aja jooksul avalduvat mõju, võttes arvesse teatavate hangete ajastust ja madalaid hindu. Toimikus puudub teave asjaolude kohta, mis selle hinnangu ümber lükkaksid.

                     (29)

                     Sellest järeldab komisjon, et ka kolmas impordi registreerimiskriteerium on täidetud.

               3.4.   Järeldus

                     (30)

                     Eelnevast lähtudes on komisjon jõudnud järeldusele, et tõendeid asjaomase toote impordi registreerimisnõude kehtestamiseks vastavalt alusmääruse artikli 14 lõikele 5 on piisavalt.

               4.   MENETLUS

                     (31)

                     Huvitatud isikutel palutakse esitada oma seisukoht kirjalikult ja koos tõenditega. Lisaks sellele võib komisjon huvitatud isikud ära kuulata, kui nad esitavad kirjaliku taotluse, milles on näidatud, et neil on selleks konkreetsed põhjused.

               5.   REGISTREERIMINE

                     (32)

                     Tuleks kehtestada asjaomase toote registreerimisnõue vastavalt alusmääruse artikli 14 lõikele 5, et juhul, kui uurimise tulemusena kehtestatakse dumpinguvastane tollimaks, saaks registreeritud impordilt vastavalt kehtivatele õigusnormidele ja asjakohaste kriteeriumide täitmise korral tollimaksu sisse nõuda tagasiulatuvalt.

                     (33)

                     Tulevased kohustused olenevad dumpinguvastase uurimise tulemustest.

                     (34)

                     Dumpinguvastase uurimise algatamist taotlevas kaebuses esitatud väidete põhjal on keskmine dumpingumarginaal asjaomase toote puhul 123 % ja keskmine kahju korvamise määr 43 %. Seda arvesse võttes saab võimaliku tulevikus kehtestatava kohustuse hinnanguliseks suuruseks pidada kaebuses nimetatud kahju kõrvaldamise taset – väärtuseliselt kuni 43 % asjaomase toote CIF-impordihinnast.

                     (35)

                     Võttes arvesse raskusi eri mõõtühikutes esitatud mahtude võrdlemisel, millele on osutatud põhjenduses 20, oleks komisjonil seire eesmärgil vaja saada andmeid impordi kohta, sealhulgas kaablite pikkuse kohta kilomeetrites. Tollile antakse korraldus neid andmeid koguda.

               6.   ISIKUANDMETE TÖÖTLEMINE

                     (36)

                     Uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (7),

               ON VASTU VÕTNUD KÄESOLEVA MÄÄRUSE:

            Artikkel 1

               1.   Tolliasutustele antakse vastavalt määruse (EL) 2016/1036 artikli 14 lõikele 5 korraldus võtta meetmed, et registreerida liitu imporditavad Hiina Rahvavabariigist pärit, praegu CN-koodi ex 8544 70 00 (TARICi kood 8544700010) alla kuuluvad ühemoodilised kiudoptilised kaablid, mis koosnevad ühest või mitmest eraldi varjestatud kiust, kaitsekihiga, võivad sisaldada elektrijuhte. Registreerimisele ei kuulu:

                           i)

                           kaablid, mille kõik optilised kiud on kas ühes või mõlemas otsas eraldi ühendusliidestega, ning

                           ii)

                           merealuseks kasutuseks mõeldud kaablid. Merealuseks kasutuseks mõeldud kaablid on plastisolatsiooniga kiudoptilised kaablid, mis sisaldavad vask- või alumiiniumjuhti, ja milles kiud asuvad metallmooduli(te)s.

               2.   Registreerimisnõue aegub üheksa kuu möödumisel käesoleva määruse jõustumise kuupäevast.

               3.   Huvitatud isikutel palutakse kirjalikult teatavaks teha oma seisukohad ning esitada asjakohased tõendid ja taotleda ärakuulamist 21 päeva jooksul arvates käesoleva määruse avaldamise kuupäevast.

            Artikkel 2
            Tollideklaratsioonis tuleb näidata artikli 1 lõikes 1 kirjeldatud toote pikkus kilomeetrites, kui seda saab teha kooskõlas nõukogu määruse (EMÜ) nr 2658/87 (8) I lisaga.

            Artikkel 3
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõigis liikmesriikides.
            Brüssel, 29. märts 2021

                  Komisjoni nimel

                  president

               Ursula VON DER LEYEN

            (1)  ELT L 176, 30.6.2016, lk 21.

            (2)  ELT C 316, 24.9.2020, lk 10.

            (3)  Üldkohtu (teine koda) 8. mai 2019. aasta otsus kohtuasjas T-749/16 Stemcor London Ltd ja Samac Steel Supplies Ltd vs. Euroopa Komisjon, punkt 74.

            (4)  Samas, punkt 46.

            (5)  Andmed ekspordi kohta EL 27 riikidesse.

            (6)  Vaatahttps://hts.usitc.gov/view/China%20Tariffs?release=2020HTSARev16

            (7)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

            (8)  Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1) I lisa „Kombineeritud nomenklatuur“.


title: Komisjoni rakendusmäärus (EL) 2021/549, 29. märts 2021, millega muudetakse 319. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
                  30.3.2021

                  ET

                  Euroopa Liidu Teataja

                  L 109/77

         KOMISJONI RAKENDUSMÄÄRUS (EL) 2021/549,
         29. märts 2021,
         millega muudetakse 319. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
         ning arvestades järgmist:

                     (1)

                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

                     (2)

                     23. märtsil 2021 otsustas ÜRO Julgeolekunõukogu sanktsioonide komitee muuta kaheksat kannet nende isikute, rühmituste ja üksuste loetelus, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Määruse (EÜ) nr 881/2002 I lisa tuleks seega vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. märts 2021

                  Komisjoni nimel

                  presidendi eest

                  finantsstabiilsuse, finantsteenuste ja kapitaliturgude liidu peadirektoraadi

                  peadirektor

            (1)  EÜT L 139, 29.5.2002, lk 9.

            LISA
            Määruse (EÜ) nr 881/2002 I lisa pealkirja „Füüsilised isikud“ all muudetakse järgmisi isikuandmeid:

                        1)

                           „Khalifa Muhammad Turki Al-Subaiy (teiste nimedega: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, e) Abu Mohammed al-Qatari, f) Katrina). Sünnikuupäev: 1.1.1965. Sünnikoht: Doha, Katar. Kodakondsus: Katari Pass nr: 00685868 (välja antud Dohas 5.2.2006 ja kaotab kehtivuse 4.2.2011). Isikutunnistuse nr: 26563400140 (Katar). Aadress: Doha, Katar. Muu teave: Ema nimi on Hamdah Ahmad Haidoos. Artikli 2a lõike 4 punktis b osutatud kuupäev: 10.10.2008.“

                        asendatakse järgmisega:
                        „Khalifa Muhammad Turki Al-Subaiy (algupärane kirjaviis: خليفة محمد تركي السبيعي) (kontrollitud varjunimed: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy; kontrollimata varjunimed: a) Abu Mohammed al-Qatari, b) Katrina). Sünnikuupäev: 1.1.1965. Sünnikoht: Doha, Katar. Kodakondsus: Katari. Pass nr: a) 1353275 (Katari pass, kaotab kehtivuse 12.6.2022); b) 00685868 (Katari pass, välja antud Dohas 5.2.2006, kaotas kehtivuse 4.2.2011). Riiklik isikukood: 26563400140 (Katari isikukood). Aadress: Al-Waab, Katar. Muu teave: Ema nimi on Hamdah Ahmad Haidoos. Artikli 7d lõike 2 punktis i osutatud kuupäev: 10.10.2008.“

                        2)

                           „Hamid Hamad Hamid al-'Ali. Sünniaeg: 17.11.1960. Sünnikoht: a) Kuveit, b) Katar. Kodakondsus: Kuveidi. Passi number: a) 001714467 (Kuveidi pass), b) 101505554 (Kuveidi pass). Artikli 2a lõike 4 punktis b osutatud kuupäev: 15.8.2014.“

                        asendatakse järgmisega:
                        „Hamid Hamad Hamid al-'Ali. Sünniaeg: 17.11.1960. Sünnikoht: Kuveit. Kodakondsus: Kuveidi. Passi number: a) 001714467 (Kuveidi pass), b) 101505554 (Kuveidi pass). Artikli 7d lõike 2 punktis i osutatud kuupäev: 15.8.2014.“

                        3)

                           „Abd Al-Rahman Bin 'Umayr Al-Nu'Aymi (teiste nimedega a) Abd al-Rahman bin 'Amir al-Na'imi; b) 'Abd al-Rahman al-Nu'aimi; c) 'Abd al-Rahman bin 'Amir al-Nu'imi; d) 'Abd al-Rahman bin 'Amir al-Nu'aymi; e) 'Abdallah Muhammad al-Nu'aymi; f) 'Abd al-Rahman al-Nua'ymi; g) A. Rahman al-Naimi; h) Abdelrahman Imer al Jaber al Naimeh; i) A. Rahman Omair J Alnaimi; j) Abdulrahman Omair al Neaimi). Sünniaeg: 1954. Sünnikoht: Doha, Katar. Kodakondsus: Katari. Passi nr: 00868774 (Katari pass, kaotas kehtivuse 27.4.2014). Riiklik isikukood: 25463401784 (Katari isikukood, kaotab kehtivuse 6.12.2019). Artikli 7d lõike 2 punktis i osutatud kuupäev: 23.9.2014.“

                        asendatakse järgmisega:
                        „Abd Al-Rahman Bin 'Umayr Al-Nu'Aymi (kontrollitud varjunimed: a) Abd al-Rahman bin 'Amir al-Na'imi, b) 'Abd al-Rahman al-Nu'aimi, c) 'Abd al-Rahman bin 'Amir al-Nu'imi, d) 'Abd al-Rahman bin 'Amir al-Nu'aymi, e) 'Abdallah Muhammad al-Nu'aymi, f) 'Abd al-Rahman al-Nua'ymi, g) A. Rahman al-Naimi, h) Abdelrahman Imer al Jaber al Naimeh, i) A. Rahman Omair J Alnaimi, j) Abdulrahman Omair al Neaimi). Sünniaeg: 1954. Sünnikoht: Doha, Katar. Kodakondsus: Katari. Passi nr: a) 01461558 (Katari pass, kaotab kehtivuse 20.1.2024), b) 00868774 (Katari pass, kaotas kehtivuse 27.4.2014). Riiklik isikukood: a) 25463400086 (Katari isikukood), b) 25463401784 (Katari isikukood, kaotas kehtivuse 6.12.2019). Aadress: Al-Waab, Katar. Artikli 7d lõike 2 punktis i osutatud kuupäev: 23.9.2014.“

                        4)

                           „Ashraf Muhammad Yusuf 'Uthman 'Abd Al-Salam (teiste nimedega a) Ashraf Muhammad Yusif 'Uthman 'Abd-al-Salam, b) Ashraf Muhammad Yusuf 'Abd-al-Salam, c) Ashraf Muhammad Yusif 'Abd al-Salam, d) Khattab, e) Ibn al-Khattab). Sünniaeg: 1984. Sünnikoht: Iraak. Kodakondsus: Jordaania. Passi nr: a) K048787 (Jordaania pass); b) 486298 (Jordaania pass). Riiklik isikukood: 28440000526 (Katari riiklik isikukood). Aadress: Süüria Araabia Vabariik (2014. aasta detsembri seisuga). Artikli 2a lõike 4 punktis b osutatud kuupäev: 23.1.2015.“

                        asendatakse järgmisega:
                        „Ashraf Muhammad Yusuf 'Uthman 'Abd Al-Salam (algupärane kirjaviis: اشرف محمد يوسف عثمان عبد السلام) (kontrollitud varjunimed: a) Ashraf Muhammad Yusif 'Uthman 'Abd-al-Salam, b) Ashraf Muhammad Yusuf 'Abd-al-Salam, c) Ashraf Muhammad Yusif 'Abd al-Salam; kontrollimata varjunimed: a) Khattab, b) Ibn al-Khattab). Sünniaeg: 1984. Sünnikoht: Iraak. Kodakondsus: Jordaania. Passi nr: a) K048787 (Jordaania pass); b) 486298 (Jordaania pass). Aadress: Süüria Araabia Vabariik (2014. aasta detsembri seisuga). Artikli 7d lõike 2 punktis i osutatud kuupäev: 23.1.2015.“

                        5)

                           „Ibrahim 'Isa Hajji Muhammad Al-Bakr (teiste nimedega a) Ibrahim 'Issa Haji Muhammad al-Bakar, b) Ibrahim 'Isa Haji al-Bakr, c) Ibrahim Issa Hijji Mohd Albaker, d) Ibrahim Issa Hijji Muhammad al-Baker, e) Ibrahim 'Issa al-Bakar, f) Ibrahim al-Bakr, g) Abu-Khalil). Sünniaeg: 12.7.1977. Sünnikoht: Katar. Kodakondsus: Katari. Passi nr: 01016646 (Katari pass). Artikli 2a lõike 4 punktis b osutatud kuupäev: 23.1.2015.“

                        asendatakse järgmisega:
                        „Ibrahim 'Isa Hajji Muhammad Al-Bakr (algupärane kirjaviis: ابراهیم عیسی حاجي محمد البکر) (kontrollitud varjunimed: a) Ibrahim 'Issa Haji Muhammad al-Bakar, b) Ibrahim 'Isa Haji al-Bakr, c) Ibrahim Issa Hijji Mohd Albaker, d) Ibrahim Issa Hijji Muhammad al-Baker, e) Ibrahim 'Issa al-Bakar, f) Ibrahim al-Bakr, kontrollimata varjunimi: Abu-Khalil). Sünniaeg: 12.7.1977. Sünnikoht: Katar. Kodakondsus: Katari. Passi nr: 01016646 (Katari pass, kaotas kehtivuse 11.1.2017). Riiklik isikukood: 27763401255 (Katari isikukood). Artikli 7d lõike 2 punktis i osutatud kuupäev: 23.1.2015.“

                        6)

                           „'Abd Al-Malik Muhammad Yusuf 'Uthman 'Abd Al-Salam (teiste nimedega a) 'Abd al-Malik Muhammad Yusif 'Abd-al-Salam, b) 'Umar al-Qatari, c) 'Umar al-Tayyar). Sünniaeg: 13.7.1989. Kodakondsus: Jordaania. Passi nr: K475336 (Jordaania pass, välja antud 31.8.2009 ja kaotas kehtivuse 30.8.2014). Riiklik isikukood: 28940000602 (Katari riiklik isikukood). Artikli 2a lõike 4 punktis b osutatud kuupäev: 23.1.2015.“

                        asendatakse järgmisega:
                        „'Abd Al-Malik Muhammad Yusuf 'Uthman 'Abd Al-Salam (algupärane kirjaviis: عبدالملك محمد يوسف عثمان عبد السلام) (kontrollitud varjunimi: 'Abd al-Malik Muhammad Yusif 'Abd-al-Salam; kontrollimata varjunimed: a) 'Umar al-Qatari, b) 'Umar al-Tayyar). Sünniaeg: 13.7.1989. Kodakondsus: Jordaania. Passi nr: K475336 (Jordaania pass, välja antud 31.8.2009 ja kaotas kehtivuse 30.8.2014). Artikli 7d lõike 2 punktis i osutatud kuupäev: 23.1.2015.“

                        7)

                           „Abd Al-Latif Bin Abdallah Salih Muhammad Al-Kawari, teiste nimedega a) Abd-al-Latif Abdallah Salih al-Kawari, b) Abd-al-Latif Abdallah Salih al-Kuwari, c) Abd-al-Latif Abdallah al-Kawwari, d) Abd-al-Latif Abdallah al-Kawari, e) Abu Ali al-Kawari. Sünnikuupäev: 28.9.1973. Kodakondsus: Katari. Passi nr: a) Katari pass nr 01020802, b) Katari pass nr 00754833, välja antud 20.5.2007, c) Katari pass nr 00490327, välja antud 28.7.2001. Riiklik isikukood: Katari isikutunnistuse nr 27363400684. Aadress: Al-Laqtah, Katar. Artikli 2a lõike 4 punktis b osutatud kuupäev: 21.9.2015.“

                        asendatakse järgmisega:
                        „Abd Al-Latif Bin Abdallah Salih Muhammad Al-Kawari (algupärane kirjaviis: عبداللطیف بن عبدلله صالح محمد الكواري) (kontrollitud varjunimed: a) Abd-al-Latif Abdallah Salih al-Kawari, b) Abd-al-Latif Abdallah Salih al-Kuwari, c) Abd-al-Latif Abdallah al-Kawwari, d) Abd-al-Latif Abdallah al-Kawari, e) Abu Ali al-Kawari). Sünnikuupäev: 28.9.1973. Kodakondsus: Katari. Passi nr: a) 01020802 (Katari pass), b) 00754833 (Katari pass, välja antud 20.5.2007), c) 00490327 (Katari pass, välja antud 28.7.2001), d) 01538029 (Katari pass, kaotab kehtivuse 14.3.2025). Riiklik isikukood: 27363400684 (Katari isikukood). Aadress: Al Kharaitiyat, Katar. Artikli 7d lõike 2 punktis i osutatud kuupäev: 21.9.2015.“

                        8)

                           „Sa'd Bin Sa'd Muhammad Shariyan Al-Ka'bi, teiste nimedega a) Sa'd bin Sa'd Muhammad Shiryan al-Ka'bi, b) Sa'd Sa'd Muhammad Shiryan al-Ka'bi, c) Sa'd al-Sharyan al-Ka'bi, d) Abu Haza', e) Abu Hazza', f) Umar al-Afghani, g) Abu Sa'd, h) Abu Suad. Sünnikuupäev: 15.2.1972. Kodakondsus: Katari. Passi nr: Katari pass nr 00966737. Artikli 2a lõike 4 punktis b osutatud kuupäev: 21.9.2015.“

                        asendatakse järgmisega:
                        „Sa'd Bin Sa'd Muhammad Shariyan Al-Ka'bi (algupärane kirjaviis: سعد بن سعد محمد شریان الكعبي) (kontrollitud varjunimed: a) Sa'd bin Sa'd Muhammad Shiryan al-Ka'bi, b) Sa'd Sa'd Muhammad Shiryan al-Ka'bi, c) Sa'd al-Sharyan al-Ka'bi; kontrollimata varjunimed: a) Abu Haza', b) Abu Hazza', c) Umar al-Afghani, d) Abu Sa'd, e) Abu Suad. Sünnikuupäev: 15.2.1972. Kodakondsus: Katari. Passi nr: 00966737 (Katari pass, kaotas kehtivuse 16.2.2016). Riiklik isikukood: 27263401275 (Katari isikukood). Aadress: Umm Salal, Katar. Artikli 7d lõike 2 punktis i osutatud kuupäev: 21.9.2015.“


title: Komisjoni rakendusmäärus (EL) 2021/550, 26. märts 2021, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Radicchio Rosso di Treviso“ (KGT))

text:
                  31.3.2021

                  ET

                  Euroopa Liidu Teataja

                  L 111/1

         KOMISJONI RAKENDUSMÄÄRUS (EL) 2021/550,
         26. märts 2021,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Radicchio Rosso di Treviso“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Itaalia taotluse saada heakskiit komisjoni määrusega (EÜ) nr 1263/96 (2) (muudetud komisjoni määrusega (EÜ) nr 784/2008 (3)) registreeritud kaitstud geograafilise tähise „Radicchio Rosso di Treviso“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (4).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Radicchio Rosso di Treviso“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. märts 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 1. juuli 1996. aasta määrus (EÜ) nr 1263/96, millega muudetakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EÜT L 163, 2.7.1996, lk 19).

            (3)  Komisjoni 5. augusti 2008. aasta määrus (EÜ) nr 784/2008, millega kiidetakse heaks olulised muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis (Radicchio Rosso di Treviso (KGT)) (ELT L 209, 6.8.2008, lk 7).

            (4)  ELT C 418, 3.12.2020, lk 9.